Komisijos sprendimas
1999 m. balandžio 19 d.
iš dalies keičiantis Sprendimą 1999/120/EB, pateikiantį laikinus trečiųjų šalių įmonių, iš kurių valstybės narės leidžia importuoti gyvūnų žarnas, sąrašus
(pranešta dokumentu Nr. C(1999) 962)
(tekstas svarbus EEE)
(1999/263/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų [1] su paskutiniais pakeitimais, padarytais Sprendimu 98/603/EB [2], ypač į jo 2 straipsnio 4 dalį,
(1) kadangi Komisijos sprendimu 1999/120/EB [3] buvo sudaryti laikini trečiųjų šalių gyvūnų žarnų gamybos įmonių sąrašai;
(2) kadangi Afganistanas, Kosta Rika, Hondūras, Japonija, Latvija, Paragvajus, Pietų Afrika, Turkmėnistanas ir Uzbekistanas atsiuntė gyvūnų žarnų gamybos įmonių, kurias atsakingos institucijos patvirtina atitinkančiomis Bendrijos taisykles, sąrašą;
(3) kadangi todėl Afganistanui, Kosta Rikai, Hondūrui, Japonijai, Latvijai, Paragvajui, Pietų Afrikai, Turkmėnistanui ir Uzbekistanui galima sudaryti laikiną gyvūnų žarnų gamybos įmonių sąrašą; kadangi dėl to reikėtų atitinkamai iš dalies pakeisti Sprendimą 1999/120/EB;
(4) Kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 1999/120/EB priedai papildomi šio sprendimo priede pateiktais gyvūnų žarnų gamybos įmonių abėcėlės tvarka sąrašais.
2 straipsnis
Šis sprendimas taikomas nuo 1999 m. balandžio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1999 m. balandžio 19 d.